ให้เลี้ยวขวาแยกรัชโยธิน
รัชดาภิเษกทั้งสองฝั่ง-บรรเทารถติดปิดสะพานเกษตร,เมื่อวันที่ 21 ก.ย. พ.ต.ท.พงษ์สวัสดิ์ เสียมสวัสดิ์ รองผกก.จร.สน.พหลโยธิน เปิดเผยว่า ขณะนี้บริษัท อิตาเลี่ยนไทยฯ ผู้รับเหมาก่อสร้างรถไฟฟ้าสายสีเขียว ช่วงหมอชิต-สะพานใหม่ ได้ปิดถนนพหลโยธิน จากแยกเกษตร ถึงแยกเสนา ช่องขวาชิดเกาะกลางฝั่งละ 1 ช่องทาง ทำให้ช่องจราจรเหลือฝั่งละ 2 ช่องทาง ส่งผลทำให้การจราจรมีปัญหาเคลื่อนตัวได้ช้า โดยเฉพาะถนนพหลโยธิน ฝั่งขาเข้า บริเวณแยกเสนา 2 ใกล้โรงพยาบาลเมโย ซึ่งเป็นจุดกลับรถ เมื่อมีการปิดช่องทางขวาสุดจะเหลือเพียง 2 ช่องทาง โดยช่องขวาจะเป็นช่องกลับรถ รถทางตรงเหลือเพียง 1 ช่องเท่านั้น แต่ได้แจ้งให้ผู้รับเหมาจุดดังกล่าวอย่าปิดช่องทางขวาสุด เพื่อให้รถกลับได้ตามเดิม นอกจากนี้ ได้ประสาน สน.บางเขน ซึ่งเป็นพื้นที่รอยต่อและควบคุมสัญญาณไฟจราจรที่แยกเกษตร ปล่อยไฟเขียวนานขึ้น เพื่อช่วยระบายรถบนถนนพหลโยธินให้เคลื่อนที่ได้ตลอดเวลา เพื่อป้องกันรถติดขัดสะสมต่อเนื่องชนแยกทั้งสองฝั่ง,พ.ต.ท.พงษ์สวัสดิ์ กล่าวว่า หลังจากปิดสะพานข้ามแยกเกษตร จะมีปัญหาคอขวดเชิงสะพาน ทำให้รถที่มาจากรัชวิภา ที่จะมุ่งหน้าไปแยกลาดพร้าว ซึ่งจะต้องเลี้ยวซ้ายไปกลับรถก่อนถึงแยกเสนา ซึ่งผู้รับเหมาได้ปิดโดยให้ไปกลับที่แยกเสนา มีปัญหาติดขัด เพื่อบรรเทาความเดือดร้อน จึงอนุญาตให้รถพื้นราบแนวถนนรัชดาภิเษกทั้งขาเข้าและขาออกเลี้ยวขวาที่แยกรัชโยธิน ส่วนรถทางตรงให้ขึ้นสะพาน ห้ามรถพื้นราบวิ่งตรงผ่านแยก ทั้งนี้ภาพรวมการจราจรหลังปิดสะพานข้ามแยกเกษตรเข้าสู่สัปดาห์ที่ 2 บนถนนพหลโยธิน เริ่มเข้าที่ คาดว่าประชาชนมีการปรับตัวกับสถานการณ์ที่เกิดขึ้นแล้ว,ฝ่ายประชาสัมพันธ์ การรถไฟฟ้าขนส่งมวลชนแห่งประเทศไทย (รฟม.) แจ้งว่า บริษัท อิตาเลี่ยนฯ จะปิดการจราจรถนนพหลโยธิน ฝั่งขาเข้า จำนวน 2 ช่องทางชิดทางเท้า บริเวณซอยพหลโยธิน 54 วันที่ 22-30 ก.ย. 58 ตลอด 24 ชม. โดยเปิดให้รถวิ่งสวนขาออก 1 ช่องทาง นอกจากนี้ จะปิดทางเข้าซอยพหลโยธิน 52 คืนวันเสาร์ที่ 26 ก.ย. เวลา 22.00-05.00 น.
พ.ต.ท.พงษ์สวัสดิ์ เสียมสวัสดิ์ รองผกก.จร.สน.พหลโยธิน เปิดเผยว่า ขณะนี้บริษัท อิตาเลี่ยนไทยฯ ผู้รับเหมาก่อสร้างรถไฟฟ้าสายสีเขียว ช่วงหมอชิต-สะพานใหม่ ได้ปิดถนนพหลโยธิน จากแยกเกษตร ถึงแยกเสนา
พงษ์สวัสดิ์ เสียมสวัสดิ์,รัชดาภิเษก,บรรเทารถติด,ปิดสะพานเกษตร,แยกลาดพร้าว,พหลโยธิน,การจราจร,ไทยรัฐฉบับพิมพ์